קאקולד

קאקולד (באנגלית: Cuckold) הוא הבעל של אשה נואפת. בתחום הביולוגיה האבולוציונית המונח מתייחס לזכר שהושקע בהורות של קטינים אשר מבחינה גנטית אינם צאצאיו. אף על פי שהמונח אינו נפוץ בעברית, "קרנן" או "בעל מקורנן"[דרושה הבהרה] יכולות להיות חלופות עבריות מקובלות למונח הלועזי. המילה "קאקולד" נובעת הן מהמונח "קאק" (Cuck), שמשמעותו אדם חלש או משועבד, וגם מהמילה האנגלית לציפור הקוקייה (Cuckoo bird) - ציפור הנוטה להטיל את ביציה בקינים של ציפורים אחרות. אסוציאציה זו נפוצה בפולקלור, בספרות ובאיקונוגרפיה של ימי הביניים. השימוש המתועד הראשון במונח בשפה האנגלית הוא משנת 1250 בפואמה מימי הביניים "הינשוף והזמיר". בנוסף נעשה גם שימוש בוטה במונח בסיפור "נפילת הנסיכים" מאת ג'ון לידגייט. ויליאם שייקספיר השתמש לעיתים רבות במונח "קאקולד" במחזותיו כאשר חלק מהדמויות במחזותיו חשדו שנשותיהן בגדו בהם והפכו אותם כתוצאה מכך ל"קאקולד". השימוש במונח מרמז לעיתים רבות שהבעל מרומה, וכי הוא אינו מודע לחוסר הנאמנות של אשתו, וכי ייתכן שהוא לא יודע באופן ודאי שהילד לא שלו לאחר הלידה, אך הדבר עשוי להפוך ברור יותר כאשר הילד גדל (בדומה לציפור הקוקייה). המונח "קאקולד" ונגזרתו, "קאק", משמשים בשנים האחרונות גם ככינויי גנאי, במטרה לתקוף את גבריותו של היריב. המונח נפוץ בעיקר אצל האלט-רייט בארצות הברית, שם המונח "קאק" התקצר, למעשה, מהביטוי "קאקסרבטיבי" (הלחם בסיסים של "קאקולד" ו"קונסרבטיבי"), כינוי גנאי שהופנה כלפי שמרנים אחרים במטרה ללעוג להססנותם ולחוסר הנכונות שלהם לפעול. בשונה מההגדרה המסורתית של המונח, לפי הפטיש המיני של הקאקולד הבעל למעשה לוקח חלק פעיל ב"בגידה המינית" של בת זוגו, תוך מתן הסכמתו המלאה לאקט - למשל, הוא נוכח בחדר, אך פסיבי, בעת שאשתו מקיימת יחסי מין עם גבר אחר. בהקשר של הפטיש המיני, מונח נפוץ בשפה האנגלית לתיאור נשים שמפיקות הנאה מלהפוך את בעליהן ל"קאקולד" הוא "Cuckoldress" - במיוחד במקרים בהם בעליהן כנועים (submissive) במיוחד בסיטואציה. במקרים בהם הפנטזיה מדליקה הן את הבעל והן את האישה, הם עשויים להחליט להגשים אותה במציאות כל עוד שהיא לא תפגע בקשר. בדרך כלל האדם העיקרי שמעוניין להגשים את פנטזיית הקאקולד יהיה הבעל אשר לרוב מפיק הנאה מההשפלה של הסיטואציה. מקרים בהם הבעל הופך ל"קאקולד" בניגוד לרצונו אינם נחשבים להגשמה של פנטזיית הקאקולד. הפסיכולוגיה מגדירה את הפטיש המיני של קאקולד כווריאציה של מזוכיזם, בה האדם המושפל מפיק הנאה מההשפלה. בניתוח פרוידיאני, הפטיש של הקאקולד הוא ארוטיזציה של הפחדים מבגידה ומכישלון בתחרות של הגבר עם גברים אחרים בתחום הרבייה ובתחום השגת חיבה מצד נשים. השפלה ארוטית הונאת אבהות דומינטריקס פמיניזציה (BDSM) נישואים פתוחים פוליאמוריה סווינגינג מדיה וקבצים בנושא קאקולד בוויקישיתוף Steven M. Platek and Todd K. Shackelford (Eds.), Female Infidelity and Paternal Uncertainty: Evolutionary Perspectives on Male Anti-Cuckoldry Tactics. Cambridge University Press: New York, 2006. "Online Etymology Dictionary". נבדק ב-19 בדצמבר 2016. {{cite web}}: (עזרה) Williams, Janet (4 ביולי 2009). "Cuckolds, Horns and Other Explanations". BBC News. נבדק ב-11 בפברואר 2013. {{cite news}}: (עזרה) Geoffrey Hughes (26 במרץ 2015). An Encyclopedia of Swearing: The Social History of Oaths, Profanity, Foul Language, and Ethnic Slurs in the English-speaking World. Taylor & Francis. pp. 191–. ISBN 978-1-317-47677-1. {{cite book}}: (עזרה) Stack, Liam (2017-08-15). "Alt-Right, Alt-Left, Antifa: A Glossary of Extremist Language (Published 2017)". The New York Times (באנגלית אמריקאית). ISSN 0362-4331. נבדק ב-2020-10-19. Ley, David (2009). Insatiable Wives: Women Who Stray and the Men Who Love Them. Rowman & Littlefield. ISBN 978-1-4422-0031-9. Kort, Joe; Psychotherapist, Ph D.; Sex, Certified; Kort, Relationship Therapist at Joe; Associates; www.JoeKort.com, P. C. (13 בספטמבר 2016). "The Expanding Phenomenon Of Cuckolding: Even Gay Men Are Getting Into It". Huffington Post. נבדק ב-19 בדצמבר 2016. {{cite web}}: (עזרה) Harris, Lynn. "What do you call a female cuckold?". Salon. נבדק ב-19 בדצמבר 2016. {{cite web}}: (עזרה) Klein, Donald C. (1 דצמ' 1999). "The humiliation dynamic: An overview". The Journal of Primary Prevention. 12 (2): 93–121. doi:10.1007/BF02015214. PMID 24258218. {{cite journal}}: (עזרה) Rufus, Anneli (29 יולי 2010). "The Intellectual Sex Fetish". The Daily Beast. נבדק ב-30 באוגוסט 2012. {{cite web}}: (עזרה)